8. marts 2023

**Generalforsamling**

**Danmarks Kordegneforening, Nordjysk Kreds**

**Onsdag den 8. marts 2023 kl. 16.00**

**Ansgars Kirkens Sognehus, Vesterbro 1A, 9000 Aalborg**

**REFERAT**

**Dagsorden:**

1. Valg af dirigent

Birgitte Olesen fra Vejgaard Kirke blev valgt som dirigent.

1. Valg af referent og stemmetællere

Betina Tidemann Jensen fra Skagen-Hulsig Kirker blev valgt som referent. Morten Krogh Andersen fra Biersted Kirke samt Ole Mølgaard og Lise Kvist fra Sct. Catharinæ Kirke i Hjørring blev valgt som stemmetællere.

1. Godkendelse af dagsorden

Dagsordenen blev godkendt.

1. Kredsformandens beretning

Kredsformand, Maria Holm Hansen fra Vejgaard Kirke, leverede årets beretning – denne er vedhæftet referatet. Beretningen blev taget til efterretning.

Generalforsamlingen spurgte til sammensætningen af landskursets program. Hvis man kun laver regnskab, har man ikke så meget glæde af Kirkeministeriets dag. Morten Krogh Andersen tager generalforsamlingens betragtninger med til landsbestyrelsen, der planlægger landskurset.

Krista Larsen stopper som sekretær i Danmarks Kordegneforening til sommer. Jennie Schlüter er ansat som Krista Larsens efterfølger.

1. Regnskabet forelægges til godkendelse

Maria Holm Hansen fremlagde regnskab 2022 for Nordjysk Kreds. Regnskabet udviser et negativt resultat på 9.981,31 kr. Ultimo 2022 er der i Nordjysk Kreds en beholdning på 52.929,93 kr.

Regnskabet blev godkendt.

1. Orientering ved tillidsrepræsentanterne

Birgitte Olesen og Maria Holm Hansen fra Vejgaard Kirke og Per Kristensen fra Sæby Kirke er valgt som tillidsrepræsentanter i Nordjysk Kreds. Nordjysk Kreds kan have 4 tillidsrepræsentanter. Der er valg til tillidsrepræsentant ordningen igen i efteråret 2023.

Birgitte Olesen orienterede om tillidsrepræsentanternes arbejde og opfordrede til, at man lader sig opstille til arbejdet som tillidsrepræsentant, hvis man har lyst til det. Det er en spændende opgave og man bliver klædt godt på til opgaven med kurser.

1. Valg af kandidater og suppleanter til kredsbestyrelsen
   1. Kredsbestyrelsen: På valg er Anders Horsholt Pedersen og Maria Holm Hansen

Anders Horsholt Pedersen fra Brønderslev Kirke og Maria Holm Hansen fra Vejgaard Kirke blev genvalgt til bestyrelsen.

* 1. Suppleanter: 2 suppleanter vælges

Lene Marie Sørensen fra Aalborg Vestre Provsti og Anja Briang Møller fra Hans Egedes Kirke blev opstillet og valgt som suppleanter til bestyrelsen i den nævnte rækkefølge.

1. Valg af 2 medlemmer til kursusudvalget
   1. På valg er Karen Krøgh og Lisbeth Kristoffersen

Maria Holm Hansen ønsker at udtræde af kursusudvalget, da hun er blevet formand for Nordjysk Kreds. Der skal således vælges 3 medlemmer til kursusudvalget. To medlemmer for 2 år og et medlem for 1 år.

Karen Krøgh fra Abildgaard Kirke blev genvalgt til kursusudvalget (2 år)

Birgitte Olesen fra Vejgaard Kirke blev valgt til kursusudvalget (2 år)

Ole Mølgaard fra Sct. Catharinæ Kirke i Hjørring blev valgt til kursusudvalget (1 år)

1. Valg af 2 revisorer

Erik Lassen, regnskabsfører for Mou-Dokkedal kirker m.fl. og Erik Egstrup fra Budolfi Kirke blev genvalgt som revisorer.

1. Indkomne forslag

Der er ikke indkommet forslag.

1. Opstilling af kandidat(er) til landsbestyrelsen

Morten Krogh Andersen fortalte om arbejdet i landsbestyrelsen.

Der blev ikke opstillet kandidater til landsbestyrelsen på generalforsamlingen.

Der er deadline for opstilling til landsbestyrelsen den 28. marts 2023.

1. Eventuelt

Der blev gennemført en kort navnerunde.